CELEX: 32012R1111
Language: sk
Date: 2012-11-23 00:00:00
Title: Vykonávacie nariadenie Komisie (EÚ) č. 1111/2012 z  23. novembra 2012 o zatriedení určitého tovaru do kombinovanej nomenklatúry

29.11.2012   
            
            
               SK
            
            
               Úradný vestník Európskej únie
            
            
               L 329/7
            
         VYKONÁVACIE NARIADENIE KOMISIE (EÚ) č. 1111/2012
   z 23. novembra 2012
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               V nariadení (EHS) č. 2658/87 sa ustanovili všeobecné pravidlá výkladu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá alebo ktorá k nej pridáva akékoľvek ďalšie rozdelenie a ktorá je ustanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
            
         
               (3)
            
            
               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.
            
         
               (4)
            
            
               Je potrebné zabezpečiť, aby sa držiteľ záväznej informácie o nomenklatúrnom zatriedení, ktorú vydali colné orgány členských štátov v súvislosti so zatriedením tovaru podľa kombinovanej nomenklatúry, ale ktorá nie je v súlade s týmto nariadením, mohol na túto informáciu naďalej odvolávať počas troch mesiacov podľa článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).
            
         
               (5)
            
            
               Opatrenia stanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry podľa číselného znaku KN uvedeného v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s týmto nariadením, sa možno odvolávať naďalej počas troch mesiacov podľa článku 12 ods. 6 nariadenia (EHS) č. 2913/92.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 23. novembra 2012
      
         
            Za Komisiu v mene predsedu
         
         Algirdas ŠEMETA
         
            člen Komisie
         
      
   
   
      (1)  Ú. v. ES L 256, 7.9.1987, s. 1.
   
      (2)  Ú. v. ES L 302, 19.10.1992, s. 1.
   
      PRÍLOHA
      
                  Opis tovaru
               
               
                  Zatriedenie
                  (číselný znak KN)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  Výrobok vo forme deviatich nálepiek vyrezaných z lepenky s potlačou zobrazujúcou rôzny hmyz a iné drobné živočíchy, ozdobený umelými kamienkami a trblietkami, na plastovom podklade s rozmermi približne 30 × 30 cm.
                  Každá nálepka je vybavená samolepiacim pásikom a možno ju upevniť na vybraný povrch. Nálepku možno následne preniesť na iný povrch.
                  Nálepky sa používajú na dekoračné účely.
                  
                      (1) Pozri obrázok.
               
               
                  4911 91 00
               
               
                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry, poznámkou 12 ku kapitole 48 a znením číselných znakov KN 4911 a 4911 91 00.
                  Na základe poznámky 12 ku kapitole 48 výrobky z lepenky s potlačou rôznych motívov, písmen alebo obrázkov, ktoré vzhľadom na hlavný účel tohto tovaru nemajú len druhoradý charakter, patria do kapitoly 49. Výrobok je tlačovina predstavujúca výlučne obrázky a používa sa na dekoračné účely. Zatriedenie do položky 4823 ako ostatné výrobky z lepenky je preto vylúčené.
                  Samolepiace nálepky s potlačou určené na dekoračné použitie sú zahrnuté v položke 4911 (pozri aj vysvetlivky HS k položke 4911, bod 10).
                  Výrobok sa má preto zatriediť do číselného znaku KN 4911 91 00 ako ostatné tlačené obrazy.
               
            
         
      
         (1)  Obrázok slúži len na informačné účely.